Außadem is de am südlichn  Oidstådrand glenge St.-Nikolauskapelln erwähnenswert. Sie is 1473 ois Siechenkapelln fia Leprakranke erbaut und is im Besitz vo da Ståd. Sie war ab 1529 Kapelln da evangelischen, ab 1806 da katholischen Gmoa und vo 1873 bis 1932 jüdische Synagoge. Es war vermutlich de oanzige christliche Kira vo Deitschland, de in a Synagoge umgwandelt worn is. Des Nutzungsrecht is da jüdischen Gmoa duach den Eigentümer, de Ståd, mit End vom Jåhr 1932 kündigt worn. Ab 1946 war sie de Kapelln da freikirchlichen Gmoa und is seit 1962  Kapelln da altkatholischen Gmoa. [2] Nördli vor de ehemaligen Stådtore is an da Itz gleng de Heiligkreizkira. Da Chor da evangelisch-lutherischen Pfarrkira is im gotischen Stil in de Jåhr 1401 bis 1407 erbaut, des Langhaus ab 1413. In de Jåhr 1735 bis 1739 is de Kira zu a Saalkira mit am barocken Innenraum umgstaltet worn. Aus dera Zeit stamman aa de Stuckdeckn und da Orgelprospekt.